І вось сярод вялікага багацця грыбоў і ягад вы раптам з жахам зразумелі, што… заблудзіліся. Не панікуйце! Супакойцеся і нікуды не спяшайцеся з таго месца, дзе знаходзіцеся, бо яно якраз і бліжэй да таго, адкуль вы сюды прыйшлі. Прыслухайцеся: мабыць пачуеце, як непадалёку грыбнікі пераклікаюцца; можа поезд удалечыні пачуеце, аўтамабіль ці маторную лодку. Запомніце, адкуль чуліся гукі. Пагукайце самі, але не спадзявайцеся, што тыя, хто вас пачуе, адразу адгукнуцца: людзям патрабуецца час, каб упэўніцца, што вам патрэбна дапамога.